Каб кантраляваць захворванне, неабходна: пазбягаць рэчаў, якія раздражняюць дыхальныя шляхі, прымаць лекавыя прэпараты строга ў адпаведнасці з рэкамендацыямі ўрача, рэгулярна ацэньваць свой стан, каб пры неабходнасці справіцца з прыступам ці не дапусціць яго развіцця, своечасова звярнуцца да ўрача. Пры правільным лячэнні большасць астматыкаў могуць дасягнуць кантролю над хваробай, вызваліцца ад яе сімптомаў, значна радзей адчуваць прыступы ці наогул іх не мець, радзей мець патрэбу ў прэпаратах для палягчэння сімптомаў. Бранхіяльную астму нельга вылечыць, але ёсць магчымасць жыць поўным жыццём і практычна не мець сімптомаў і абвастрэнняў.